b'\n_START_ARTICLE_\nCefeida\n_START_PARAGRAPH_\nCefeida (cefeide), tip pulsiraju\xc4\x87e promjenljive zvijezde.\n_START_SECTION_\nZna\xc4\x8dajke\n_START_PARAGRAPH_\nCefeide su nazvane po zvijezdi Delti u zvije\xc5\xbe\xc4\x91u Cefeju (Delta Cephei), koju se stoga naziva Deltom Cefeja. Imaju nestabilnu strukturu, zbog \xc4\x8dega pulsiraju. Volumen, temperatura i sjaj ovih zvijezda variraju tijekom fiksnog perioda. Cefeide emitiraju desetak tisu\xc4\x87a puta vi\xc5\xa1e energije nego Sunce, te se mogu uo\xc4\x8diti na velikim udaljenostima. Henrietta Leavitt je 1912. otkrila vezu izme\xc4\x91u apsolutnog sjaja i perioda pulsiranja, po kojoj \xc5\xa1to su cefeide apsolutno sjajnije to im je potrebno vi\xc5\xa1e vremena za njihove promjene. To svojstvo ovih zvijezda omogu\xc4\x87ava mjerenja, pa se one od tada koriste za procjenu udaljenosti galaksija u kojima se otkriju.'